**Tájékoztató választópolgároknak a szavazás speciális módjáról**

**Választásra jogosult személy az**, akinek joga van szavazatát leadni a 2022. október 29-i választásokon (továbbiakban röviden „összevont választások”) a Tt. 180/2004 sz., a választójog gyakorlásának feltételeiről és egyes módosításai, valamint azok kiegészítései (továbbiakban röviden választójogi törvény) szóló törvény alapján, **és akinek az összevont választások lebonyolításának napján kötelező karantén, vagy izoláció van elrendelve a közegészségügy védelme érdekében a COVID-19 megbetegedés miatt; választásra jogosult az az személy is, aki a választás lebonyolításának napján egy háztartásban él a fentebb említett választásra jogosult személlyel.**

**A választásra jogosult személy kérvényt nyújt be a szavazás speciális módjára az állandó lakhelye szerinti település helyi választási bizottsága jegyzőkönyvvezetőjének** saját maga, vagy más személy által (kizárólag) **telefonon keresztül**, az állandó lakhelye szerinti község ügyfélfogadási ideje alatt, **legkorábban 2022. október 24-én, azaz hétfőn a 0911 883 813-as telefonszámon.**

**A speciális szavazási mód iránti kérelem benyújtásának legkésőbbi határideje** az összevont választás napja előtti utolsó munkanap, ami **2022. október 28-a, azaz péntek 12:00 óra.**

**A választópolgár a telefonos kérvényben bejelenti a helyi választási bizottság jegyzőkönyvvezetőjének**, hogy **speciális szavazási módot kér**, és azon belül feltünteti a személyes adatait,

melyek a:

a. kereszt- és vezetéknév,

b. születési szám,

c. az állandó lakhely címe,

d. telefonos kapcsolat.

Egy telefonos kérvénnyel az összes egy háztartásban élő, választásra jogosult személy felvehető a speciális szavazási mód névsorába. Ebben az esetben a kérvényező megadja az összes, egy háztartásban élő választásra jogosult személy adatait, akik a szavazás speciális módját választották.

A választások napján 7:00 és 20:00 óra között a választásra jogosult személy várja a speciális választási bizottság tagjainak érkezését. A speciális szavazóhelyre történő érkezéskor a speciális választási bizottság kiküldött tagjai kihívják az arra jogosult választópolgárt (pl. csengetéssel, vagy telefonon, azon a telefonszámon keresztül, amelyet a választópolgár a speciális szavazási mód iránti kérelmében megadott).

**Ha az arra jogosult választópolgár többszöri felszólítás ellenére sem jelenik meg szavazni, úgy kell tekinteni, hogy a szavazást megtagadta.** A speciális választási bizottság kiküldött tagjai ezt a tényt a speciális választói listákon feljegyzik, és többé nem látogatnak el az ilyen választópolgárhoz.

**Minden szavazásra jogosult személy személyesen szavaz, más személy képviselete nem megengedett.** Az arra jogosult választópolgár személyazonosságát **személyi igazolvánnyal, vagy külföldi tartózkodási okmánnyal** igazolja a speciális választási bizottság tagjai előtt. Ha a választópolgár nem igazolja kilétét, nem szavazhat.